ভিক্ষাটনকে জটাভদ্র (এলোমেলো জটা) অথবা জটামণ্ডল (চক্রাকারে নিবদ্ধ জটা)-সহ বর্ণনা করা হয়। কখনও কখনও তাঁর জটায় একটি সাপ দেখা যায়। এছাড়া, জটায় একটি অর্ধচন্দ্রও শোভা পায়। কপালে <MASK> তিলক ত্রিপুণ্ড্র আঁকা হয়। পবিত্র ভস্মের তিনটি অনুভূমিক রেখা এবং তার মধ্যে তৃতীয় নয়নের প্রতীক একটি লাল বিন্দু দিয়ে এই ত্রিপুণ্ড্র আঁকা হয়। তিনি পাট্টা (অলংকারখচিত মস্তকাবরণী) পরিধান করেন। কখনও কখনও কপালে মানব করোটির চিত্রও আঁকা হয়। সর্পালঙ্কারে তাঁর শরীর ভূষিত। ব্রোঞ্জ মূর্তিগুলিকে বিভিন্ন ধরনের কণ্ঠহার, কটিবন্ধনী, বাজুবন্ধ, বালা, নূপুর এবং হাতের ও পায়ের আঙুলে একাধিক আংটি দেখা যায়। তাঁর কোমরে একটি সাপ পেঁচানো থাকে এবং বুকে একটি সাদা যজ্ঞোপবীত ঝোলানো থাকে।
ভিক্ষাটন
Turino তামিল ওড়িশি শৈব